open-index/open-wikipedia-markdown huggingface dataset:
מריאן קורנאי

**מריאן קורנאי** (בהונגרית: **Kornay Mariann**; בשמה העברי חיה **ריזל**; בודפשט, 14 בינואר 1930 – בודפשט, 24 במאי 2004) הייתה שחקנית יהודייה-הונגרייה, מנחת קברט. קורנאי הייתה רעייתו של הסופר והמלחין איבאן סנש.

## ביוגרפיה
קורנאי נולדה במשפחה יהודית כבתם של יוסף חיים קורנאי ולאמה מלכה. מריאן קורנאי סיימה את לימודיה בבית הספר לדרמה של קלמן רוז'אהדי. הוא למדה את המרב משני השחקנים הדגולים קלמן לטאבאר (בן לאם יהודייה) וקמיל פלקי (בן לאב יהודי). אין פרטים כיצד עברה את השואה, אך אחרי מלחמת העולם השנייה, כבר בגיל 15 בין השנים 1945–1946 הייתה חברה ב"תיאטרון החדש". במקביל בין השנים 1945–1948 הייתה שחקנית בתיאטרון האופרטה של בודפשט. שם היו שותפיה למשחק סילארד דארוואש, פאל קיראיהדי ולאסלו נאדאשי. בשנת 1946 הופיעה במחזה של גאבור ווסארי. בין השנים 1951–1954 הועסקה ב"תיאטרון צבא העם ההונגרי" (ששמה היה קודם וגם לאחר מכן תיאטרון הקומדיה של בודפשט). היא הופיעה בתחרויות קומיקאים בברטיסלבה בשנת 1962, בווינה בשנת 1966 ובברלין בשנת 1968.

קורנאי הופיעה גם בתיאטרון ארקל, ב"אולם ברטוק", ב"וואריטה הקאמרי" וב"בימת המשחק".

### חייה הפרטיים
בשנת 1954 נישאה לסופר ופזמונאי איבאן סנש (1924–2010). נולדה להם בת אחת: אנדראה סנש (1962). היא כתבת, לשעבר סגנית נשיא הטלוויזיה ההונגרית.

### הנצחה
מאריאן קורנאי הובאה למנוחת עולמים, כבעלה איבאן סנש, בבית קברות היהודי ברחוב קוזמה בבודפשט (15-1-48).
[שמאל|ממוזער|320x320 פיקסלים|השחקנית מריאן קורנאי, שחקנית, מנחה. [בית הקברות היהודי ברחוב קוזמה: 15-1-48]]
בהתאם לצוואתה, הוקמה בשנת 2006 קרן לאמנים המצטיינים בז'אנר המוזיקה הקלה (מריאן קורנאי לאמנות).

## תפקידיה בתיאטרון
* מיליוטין:רפסודיה סיבירית.... נערה צעירה
* אישטוואן פייר:קומץ של אושר....ילה
* פטר טרדוש:טרמפים.... לנקה
* מאתיאש צ'יזמארק:שושו.... ויצה
* ינה רייטה: צבעונים.... גברת קיילינגר
* אמריך קלמן : הסיגלית של מונמארטר.... ז'נט
* אישטוואן בקפי - אדוריאן שטלה: יאניקה .... עיתונאית

## מופעים שלה
* איש הפחם
* באזור שיזוף לנשים
* נס הונגרי
* העולם אינו רק של בני 20

## סרטיה
* 7 שאלות על אהבה (ושלוש שאלות משנה) (1969)
* שלושת הפשטרים (1984)

## לקריאה נוספת
* http://szenesivan.hu/pdf/kornay_mariann.pdf
* מאגר תיאטרון
* הלקסיקון החדש של רוואי 2003. ISBN 963-955-607-6

## קישורים חיצוניים

קטגוריה:יהודיות הונגריות
קטגוריה:ניצולות השואה: הונגריה
קטגוריה:משפחת סנש
קטגוריה:שחקניות תיאטרון יהודיות הונגריות
קטגוריה:שחקני תיאטרון יהודים הונגרים
קטגוריה:שחקניות קולנוע וטלוויזיה יהודיות הונגריות
קטגוריה:בודפשט: אישים
קטגוריה:יהדות בודפשט
קטגוריה:שחקני קולנוע וטלוויזיה יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגריות שנולדו ב-1930
קטגוריה:הונגרים שנולדו ב-1930
קטגוריה:נפטרות ב-2004
קטגוריה:הונגרים שנפטרו ב-2004
אלכסיי יבסייב

**אלכסיי ויטלייביץ' יבסייב** (ברוסית: **Алексей Витальевич Евсеев**; נולד ב-30 במרץ 1994) הוא כדורגלן מקצועני רוסי, המשחק כקיצוני שמאלי.

## קריירת מועדונים
יבסייב הוא בוגר אקדמיית זניט סנקט פטרבורג ושיחק בהרכב זניט בשנים 2012–2017. את הופעת הבכורה שלו בפרמייר ליג הרוסי הוא ערך ב-22 ביולי 2012 במדי זניט במשחק מול אמקר פרם.

ב-25 בדצמבר 2018 הוא עזב את אורל יקטרינבורג. ב-22 בפברואר 2019 חתם במועדון חימקי ולאחר מכן שיחק ברוטור ובפאקל וורונז'.

ב-25 באוגוסט 2020 חזר לאורל.

## סטטיסטיקה
;נכון לדצמבר 2018

## קישורים חיצוניים

## הערות שוליים

קטגוריה:כדורגלני פאקל וורונז'
קטגוריה:כדורגלני רוטור וולגוגרד
קטגוריה:כדורגלני חימקי
קטגוריה:כדורגלני אורל
קטגוריה:כדורגלני זניט סנקט פטרבורג
קטגוריה:כדורגלני דינמו סנקט פטרבורג
קטגוריה:קשרי כדורגל רוסים
קטגוריה:רוסים שנולדו ב-1994
קטגוריה:כדורגלני אופה
נוזולוגיה

**נוזולוגיה** (נוֹזוֹלוֹגְיָה; **nosology**; מיוונית: **nosos** – מחלה) היא ענף ברפואה העוסק במיון וסיווג מחלות ובחקר שיטתי שלהן, וכן בטכנולוגיה של מתן שמות וסיווגים לאבחנות קליניות. תחום זה מנסה לסווג מחלות לקטגוריות ולזהות תהליכים משותפים שבבסיס מחלות שונות. בפרט ניתן להתייחס לסוג מסוים של מחלות, למשל "נוזולוגיה של מחלות דלקתיות" או "נוזולוגיה פסיכיאטרית". האחרונה יותר קשה, כיוון שיש קושי לאפיין בצורה שיטתית מחלות נפש, וחלקן יושבות על רצף.

כאשר מגיע מטופל, נעשה לו בירור ובהתאם, בדיקות מסוימות, כגון בדיקת דם, דופק, שתן, הנשימה, מה שעוזר לאבחן את מצב החולה וכן כדי לנסות לסווג את האבחנה בצורה יותר מהירה ושיטתית.

## ראו גם
* אפידמיולוגיה
* אבחנה

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:תחומים ברפואה
קטגוריה:רפואה
קטגוריה:תחומים בביולוגיה
קטגוריה:ביוסטטיסטיקה
קטגוריה:בריאות הציבור
קטגוריה:דמוגרפיה
קטגוריה:תחומים בסטטיסטיקה
יוסיף הרבסט

[שמאל|ממוזער|250px|משמאל בתמונה [אברהם תג'ר, לצידו מורנו גרציאני. מימין בתמונה רחמים מושונוב ולצידו יוסיף הרבסט ויושבת סולטנה מושונוב, רעייתו של רחמים. התמונה צולמה בינואר 1896]]
**יוסיף יאקוב (יעקב) הֶרְבְּסְט** (בבולגרית: **Йосиф Яков Хербст**; 20 בנובמבר 1875, אדירנה, האימפריה העות'מאנית – 16 באפריל 1925, סופיה, ממלכת בולגריה) היה עיתונאי, פובליציסט, איש ציבור, ודיסידנט יהודי-בולגרי, אשר נרצח במהלך תקופת הטרור שהחלה לאחר הפיגוע בכנסיית סווטה נדליה.

## קורות חיים
יוסיף הרבסט נולד באדירנה. אביו, המהנדס יעקב הרבסט מצ'רנוביץ מונה למנהל תחנת הרכבת באדירנה, והמשפחה עברה להתגורר בעיר. לאחר המלחמה העות'מאנית-רוסית (1877–1878) היגרה המשפחה לסופיה בירת נסיכות בולגריה. הרבסט סיים את האקדמיה הצבאית הבולגרית והוצב בגדוד רגלים, ובהמשך הוצב במח' טופוגרפיה במשרד המלחמה הבולגרי.

בשנים 1901–1909 כתב וערך במספר ביטאונים. ב-1907 נבחר לנשיא אגודת העיתונאים בסופיה. במהלך מלחמת הבלקן השנייה נפצע ועוטר בעיטור הגבורה של צבא בולגריה. בין 1913 ל-1918 כיהן כמזכיר העיתונות הבולגרי.

לאחר רציחתו של ראש ממשלת בולגריה אלכסנדר סטמבוליסקי וניסיון ההפיכה הקומוניסטי הכושל בספטמבר 1923, רדף משטרו של אלכסנדר צאנקוב מתנגדי משטר, בעיקר מהשמאל הפוליטי בבולגריה. הרבסט הוציא לאור את כתב העת "הזעקה לאנשים חופשיים" (בבולגרית: Вик за свободни хора) ושלושה עיתונים יומיים שביטאו התנגדות נחרצת למשטרו של צאנקוב ורדיפת החופש בבולגריה. הרבסט היה פוליגלוט וערך בעיתונים גרמניים, אוסטריים ורומניים, שהופצו בבולגריה. הוא תרגם לבולגרית מספר ספרים מרוסית, גרמנית, צרפתית ואנגלית. ב-1923 הוציא לאור את הנובלה שלו "אתמול, היום ומחר" (בבולגרית: Вчера, днес и утре).

מאבקו נגד משטרו של צאנקוב, מיצב אותו כמטרה לנאמני משטר זה. להרבסט היה מידע מוקדם על הפיגוע בכנסיית סווטה נדליה והוא פרסם אותו. לאחר הפיגוע, ניצל משטרו של צאנקוב את מצב החירום, כדי להיפרע מגורמי אופוזיציה. יוסיף הרבסט נעצר על ידי המשטרה הבולגרית ו"נעלם" במהלך מעצרו. חקירה שהתקיימה שנים מאוחר יותר קבעה שנרצח ומקום קבורתו לא נודע.

## משפחתו
יוסיף הרבסט היה נשוי לוויולטה בתו של פטקו קרבלוב ראש ממשלת בולגריה. רעייתו של פטקו קרבלוב אקטרינה קרבלובה הייתה דמות משמעותית במאבק נגד רדיפת יהודי בולגריה במהלך מלחמת העולם השנייה.

אחיו של יוסיף הרבסט, קרל הרבסט נמנה עם מייסדי התנועה הציונית בבולגריה, היה ציר מטעמה לקונגרס הציוני הראשון ובהמשך חבר הוועד הפועל הציוני הגדול.

אחותו למחצה של יוסיף הרבסט, רגינה זילברשטיין (1880, סופיה, נסיכות בולגריה - 1 בנובמבר 1963, מעברות, ישראל) הייתה פעילה מרכזית בארגון ויצו, יושבת ראש תא הנשים בחזית המולדת היהודית וצירה לקונגרס הציוני ה-22 שנערך ב-1946 בבזל.

## קישורים חיצוניים

* התיק המשטרתי אודות יוסיף הרבסט, באתר ארכיון משטרת בולגריה 

## הערות שוליים

קטגוריה:פובליציסטים יהודים
קטגוריה:מתרגמים יהודים בולגרים
קטגוריה:סופרים יהודים בולגרים
קטגוריה:עיתונאים יהודים בולגרים
קטגוריה:קורבנות רציחות פוליטיות בבולגריה
קטגוריה:בולגרים שנולדו ב-1875
קטגוריה:בולגרים שנפטרו ב-1925
מדף וולדריפ

**מדף וולדריפ** (באנגלית: **Waldrip Ledge**) הוא משטח סלעי שטוח, חשוף מקרח, בצפון רכס בריטניה, בארץ אואטס, שבאנטארקטיקה.

המישור הסלעי מצוי לאורך השוליים הצפוניים של רכס בריטניה.

המישור ממזרח לקצהו של קרחון ראגוצקי, במקום בו הקרחון נשפך אל קרחון הת'רטון.

שטחו של המישור 15.5 קילומטרים רבועים.

גובהו של המישור 900 מטרים מעל פני הים; והוא ההר ה-4,325 בגובהו באנטארקטיקה.

## היסטוריה
### מקור השם

שמו של מדף הסלע ניתן לו על ידי הוועדה המייעצת לשמות אנטארקטיים.

המדף נקרא על שמו של די. וולדריפ (D. Waldrip), שעבד מטעם חברת הולמס ונארוור בע"מ (Holmes and Narver, Inc), והיה מנהל מחנה המחקר קרחון דרווין (Darwin Glacier Field Camp) בעונת המחקר (הקיץ האנטארקטי) 1978–1979, מטעם התוכנית האנטארקטית של ארצות הברית.

וזאת מאחר שמחנה המחקר היה ממוקם בסמוך למדף הסלע.

## קישורים חיצוניים
* מדף וולדריפ באתר הסקר הגאולוגי של ארצות הברית
* מדף וולדריפ באתר הגאזט האנטארקטי המשווה SCAR של ממשלת אוסטרליה
* מדף וולדריפ באתר peakery (מרחקים לאתרים סמוכים)

## הערות שוליים

וולדריפ
וולדריפ
דרומומריקס

ממוזער|עצמות של דרומומריקס, University of California Museum of Paleontology
**דרומומריקס** (שם מדעי: *Dromomeryx*) הוא סוג נכחד של מכפיל פרסה ממשפחת הפלאומרכיים שהתקיים באמריקה הצפונית של המיוקן לפני 17 עד 9 מיליון שנה מזמננו.
## מאפיינים
המאובנים של יונק זה התגלו במונטנה, אורגון, נברסקה, קולורדו, נברסקה, ניו מקסיקו, ויומינג, נבאדה, דקוטה הדרומית ובקליפורניה והם התגלו לראשונה בידי החוקר אדוארד דרינקר קופ ב-1878, אך הוא ייחס אותם לסוג *Blastomeryx* ממשפחת איילי המושק. רק ב-1909 החליט החוקר ארל דגלאס  לשייך אותו לסוג נפרד, לאחר שהתגלו שלדים שלמים יותר מהסוג.

יונק זה הגיע לגובה 80 עד 120 ס"מ בכתפיים ולמשקל 50 עד 80 ק"ג בקירוב. הקרניים שלו היו נבובות כקרני אנטילופה אך בעלי מבנה מסועף כשל אייל עם זוג קרניים כבדות שהתחילו מעל העיניים ונעו בעיקול של 90 מעלות קדימה. בניגוד לקרובים אחרים ממשפחתו הוא היה בעל "כיפה" כמעט חסרת זיזים או קרניים והכיפה הייתה שטוחה יחסית. מבנה השיניים מרמז שניזון מעשבים.

## קישורים חיצוניים

קטגוריה:בעלי חיים שתוארו ב-1909
קטגוריה:ערכים שבהם מתאר הטקסון אינו מתאים
קטגוריה:פלאומרכיים
קטגוריה:מכפילי פרסה שחיו במיוקן
קטגוריה:מגה-פאונה של הנאוגן באמריקה הצפונית
חנות מזכרות

[ממוזער| חנות מזכרות של [מוזיאון.]]
**חנות מזכרות** או **חנות מתנות** היא חנות שמוכרת בעיקר מזכרות ופריטים אחרים הקשורים לאותו נושא. הפריטים שנמכרים כוללים לרוב ספלי קפה, פוחלצים, צעצועים, חולצות, גלויות, אוספים בעבודת יד ומזכרות אחרות, שנועדו להישמר על ידי הקונה כמזכרת לביקורם באותו מקום, או להינתן לאחר במתנה.

חנויות מזכרות נמצאות בדרך כלל באזורים בהם מבקרים תיירים רבים. כגון מלונות ומוטלים לעיתים קרובות חנות מזכרות ליד הכניסה שלהם. במקומות כמו גני חיות, אקווריומים, פארקים לאומיים, פארקי שעשועים ומוזיאונים.
ממוזער| שלטי כיוון לחנות המזכרות והיציאה (חייבים לעבור דרך חנות המזכרות כדי להגיע ליציאה)

## ראו גם
* מלכודת תיירים

## קישורים חיצוניים

קטגוריה:חנויות
אוכף פריי

**אוכף פריי** (באנגלית: **Fry Saddle**) הוא אוכף צר המכוסה קרח, באזור חוף סקוט, בארץ ויקטוריה, שבאנטארקטיקה.

האוכף ממוקם במוצאו של קרחון פריי;

האוכף ממוקם 6 קילומטרים מערבית - דרום-מערבית מהר דאגלס.

## היסטוריה
### גילוי ומיפוי האוכף

האוכף התגלה בדצמבר 1957, על ידי מחלקת הסקר הצפונית הניו זילנדית (New Zealand Northern Survey Party) של המשלחת הבריטית לחקר אנטארקטיקה, אשר חקרה את אנטארקטיקה בין השנים 1956–1958.

שמו של האוכף ניתן לו על ידי מחלקת הסקר. האוכף נקרא על שם קרחון פריי הסמוך. קרחון פריי נקרא על שמו של איי. אם. פריי (A.M. Fry), תושב העיר בריסטול שבאנגליה, שתרם למשלחת נמרוד הבריטית, אשר גילתה את קרחון פריי.

## קישורים חיצוניים
* אוכף פריי באתר הסקר הגאולוגי של ארצות הברית
* אוכף פריי באתר הגאזט האנטארקטי של ממשלת ניו זילנד
* אוכף פריי באתר הגאזט האנטארקטי המשווה SCAR של ממשלת אוסטרליה

## הערות שוליים

פריי
פריי
סרט אונס ונקמה

**סרטי אונס ונקמה** הם תת-ז'אנר של סרט ניצול, שהיה פופולרי במיוחד בשנות ה-70 של המאה ה-20.

## הסבר לסוגי המשנה
סרטי אונס ונקמה פועלים בדרך כלל על פי אותו מבנה בן שלוש מערכות:
* מערכה I: דמות נשית בדרך כלל נאנסת (באלימות) וייתכן כי תחווה התעללות נוספת או תישאר למות.
* מערכה II: הדמות שורדת ועשויה לשקם את עצמה.
* מעשה III: הדמות נוקמת ו/או הורגת את האנסים שלה.

בסרטו של גספר נואה משנת 2002 "בלתי הפיך", המבנה היה הפוך; המערכה הראשונה מתארת את הנקמה לפני האירועים שהובילו לאותה הנקודה. רוג'ר איברט טען כי באמצעות השימוש במבנה הזה, לא ניתן לקטלג את "בלתי הפיך" כסרט ניצול, מכיוון שלא מתבצע בו ניצול. תת-הז'אנר משך תשומת לב ביקורתית, הן חיובית והן שלילית.

תשומת לב ביקורתית כלפי תת-הז'אנר הגיעה בעיקר ממבקרים פמיניסטיים. בנוסף לסרטים אמריקאיים וצרפתיים, נעשו סרטי אונס ונקמה ביפן (למשל: "Freeze Me" של טאקאשי אישי), פינלנד, רוסיה ("Voroshilov Sharpshooter"), ארגנטינה (למשל: "I'll Never Die Alone"; במקור: "No Moriré Sola") ונורווגיה (למשל, "The Whore"; במקור: "Hora").

## ראו גם
* לקיחת החוק לידיים

## קישורים חיצוניים
* סרט האונס והנקמה "I Spit on Your Grave" באתר IMDb

## הערות שוליים

*
קטגוריה:סוגות בקולנוע
קטגוריה:אונס בקולנוע
קטגוריה:סרטי מותחן לפי סוגה
קטגוריה:סרטי ניצול
אמנון אהרונסקינד

**אמנון אהרונסקינד** (25 במרץ 1940 – 9 בינואר 2024) היה כדורגלן ישראלי ששיחק בעמדת החלוץ במכבי תל אביב.

## קריירה
אהרונסקינד שיחק במחלקת הנוער של מכבי תל אביב וב-1956 הוזמן לסגל הקבוצה הבוגרת בגיל 16 בלבד. הופעתו הראשונה הייתה ב-1 בדצמבר 1956 נגד הפועל רמת גן במסגרת הליגה הראשונה. ב-19 בנובמבר 1959 כבש בניצחון הקבוצה בגמר גביע המדינה נגד הפועל פתח תקווה. במהלך תקופתו במכבי תל אביב זכה עם הקבוצה בשתי אליפויות ושלושה גביעי מדינה. ב-1964 עבר אהרונסקיד למכבי נתניה.

לאהרונסקינד שתי הופעות במדי נבחרת ישראל, שתיהן במסגרת גביע אסיה 1960, ב-19 באוקטובר נגד נבחרת דרום וייטנאם, משחק בו גם כבש, וב-23 באוקטובר 1960 נגד נבחרת טאיוואן.

לאחר שפרש מכדורגל עבר לגור בארצות הברית יחד עם אשתו טלי.

ב-9 בינואר 2024 נפטר אהרונסקינד בניו ג'רזי בגיל 83.

## תארים
;מכבי תל אביב
* אליפות (2): 1955/1956, 1957/1958
* גביע המדינה (3): 1957/1958, 1958/1959, 1963/196

## קישורים חיצוניים

* עמוד השחקן של אמנון אהרונסקי, באתר ההתאחדות לכדורגל בישראל

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני גביע אסיה 1960
קטגוריה:מהגרים מישראל לארצות הברית
קטגוריה:בוגרי גימנסיה הרצליה
קטגוריה:ישראלים שנולדו ב-1940
קטגוריה:ישראלים שנפטרו ב-2024
X 100pre

***X 100pre*** (קיצור של ***Por siempre***; בעברית: "**לנצח**") הוא אלבום הבכורה של זמר הטראפ הלטיני והרגאטון הפוארטו ריקני באד באני. האלבום יצא לאור ב-24 בדצמבר 2018, על ידי חברת התקליטים רימאס אנטרטיינמנט. האלבום מכיל הופעות אורח של דיפלו, אל אלפה  ודרייק.

ב-22 בספטמבר 2020, מגזין רולינג סטון עדכן את רשימת 500 האלבומים הגדולים בכל הזמנים, בה דורג האלבום במקום ה-447.

ביולי 2022, מגזין התרבות רולינג סטון דירג את האלבום הבכורה זה ברשימתם "100 אלבומי הבכורה הטובים ביותר בכל הזמנים" במקום ה-41. בשנת 2019, המגזין ערך את רשימת "100 האלבומים הטובים ביותר של שנות ה-2010" ודירג את האלבום במקום ה-67. מגזין פיצ'פורק דירג את האלבום ברשימת "200 האלבומים הטובים ביותר של שנות ה-2010" במקום ה-99.

מגזין הרולינג סטון דירגו את האלבום במקום ה-447 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר.

## רקע
באד באני יצא לסיבוב ההופעות שלו La Nueva Religión Tour בשנת 2018, שהסתיים בספטמבר. סיבוב ההופעות הכניס יותר מ-16 מיליון דולר ברחבי העולם. לאחר הוצאת סינגלים שונים במהלך 2018, ב-23 בדצמבר הודיע באד באני באמצעות הרשתות החברתיות כי אלבום הבכורה שלו ייצא בחצות בערב חג המולד.

לאחר צאת האלבום, באד באני חשף בשידור חי באינסטגרם כי הוא לא עובד תחת הלייבל הראשון שלו, Hear This Music והמנהל הקודם שלו די ג'יי לואיאן, היות שלא הצליח להוציא אלבומים בניהולו הקודם.

## פרסים ומועמדויות

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומי באד באני
קטגוריה:אלבומים בספרדית
קטגוריה:אלבומים שהופקו על ידי טייני
קרחון קיימברידג' (אנטארקטיקה)

**קרחון קיימברידג**' (באנגלית: **Cambridge Glacier**) הוא קרחון רחב ושטוח, באזור חוף סקוט, בארץ ויקטוריה, שבאנטארקטיקה.

הקרחון ממוקם בין רכס קונוויי וגבעות קומבס. הקרחון מנקז אותם לכיוון דרום.

הקרחון נשפך אל קרחון מאקאיי, בין הר ברגן ונונאטאק גייטוויי.

שיא גובהו של הקרחון 1,562 מטרים מעל פני הים.

## היסטוריה
### גילוי ומיפוי הקרחון

הקרחון נסקר לראשונה בחודשים נובמבר - דצמבר 1957, על ידי מחלקת הסקר הצפונית הניו זילנדית (New Zealand Northern Survey Party) מטעם המשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958.

### מקור השם

שמו של הקרחון ניתן לו על ידי מחלקת הסקר.

הקרחון נקרא על שם אוניברסיטת קיימברידג', שבממלכה המאוחדת, בה פורסמו דוחות מדעיים רבים על אנטארקטיקה.

## קישורים חיצוניים
* קרחון קיימברידג' באתר הסקר הגאולוגי של ארצות הברית
* קרחון קיימברידג' באתר הגאזט האנטארקטי של ממשלת אוסטרליה
* קרחון קיימברידג' באתר הגאזט האנטארקטי המשווה SCAR של ממשלת אוסטרליה
* מפת אזור קרחון קיימברידג'

## הערות שוליים

קיימברידג'
קיימברידג'
ספיישל חג המולד הקסום של מריה קארי

**ספיישל חג המולד הקסום של מריה קארי** (באנגלית: ***Mariah Carey's Magical Christmas Special***) הוא ספיישל חג המולד בכיכובה של מריה קארי.

הספיישל הוקרן בבכורה ב-4 בדצמבר 2020 באפל TV פלוס.

## רקע ועלילה
מריה קארי דיברה במקור על ספיישל חג המולד ברשתות החברתיות ופרסמה תמונה בה ניתן היה לראות שלושה כיסאות, עליהם היה כתוב שמה של קארי בנוסף לשני שמות נוספים, שמאוחר יותר התגלו כשמותיהן של הזמרות-יוצרות האמריקאיות אריאנה גרנדה וג'ניפר הדסון.

הספיישל תואר ככזה שמציג בתוכו ריקודים דינמיים ונושאים הקשורים לחג המולד.

## מוזיקה
בסמוך ליציאת הספיישל, הוציאה קארי גם את הפסקול, **.

## ליהוק
* מריה קארי
*אריאנה גרנדה
*ג'ניפר הדסון
*טיפאני האדיש
*בילי אייכנר
*סנופ דוג
*ג'רמיין דופרי
*מיסטי קופלנד
*מיקאל-מישל האריס
*סנופי, צ'ארלי בראון וחברי פינאטס

## הפצה
הספיישל הופץ ב-4 בדצמבר 2020 באפל TV פלוס.

## קישורים חיצוניים

## הערות שוליים

קטגוריה:מריה קארי
קטגוריה:ספיישלים טלוויזיוניים של חג המולד
קטגוריה:אפל TV פלוס: סרטים
קטגוריה:ספיישלים טלוויזיוניים אמריקאים של חג המולד
התקפת הקטיושות על פתח תקווה

[250px|ממוזער|שמאל|משגר [רקטה|רקטות קטיושה דומה לזה שבו נעשה שימוש בהתקפה]]
**התקפת הקטיושות על פתח תקווה** נערכה ב-7 ביולי 1971. רקטות קטיושה שנורו מיהודה ושומרון לעבר העיר פתח תקווה פגעו במבנים אזרחיים וגרמו למותן של שלוש נשים וילדה. כעבור כשבוע הרג צה"ל את חברי חוליית המחבלים שירתה את הרקטות, אשר הגיעה מירדן.

## ההתקפה
ב־3 ביולי 1971 חצתה חוליית מחבלים את הירדן עם משגרי קטיושות שנסחבו על ידי פרדות, והגיעה לאזור דיר בלוט.

ב-7 ביולי בשעה 22:30 פגעו בפתח תקווה ארבע רקטות קטיושה שנורו ממזרח, משטח יהודה ושומרון. הרקטות פגעו בשכונת שערייה הנמצאת במזרח העיר. נפגע בית החולים השיקומי בית רבקה. כמו כן נפגעו ליד בית החולים בית מגורים ברחוב קיש ושתי כיתות בבית ספר יסודי. בבית החולים נהרגה מאושפזת אחת. בבית המגורים נהרגה ילדה בת חמש. 19 אנשים נוספים נפצעו. שתיים מהפצועות שנפגעו בבית החולים מתו מפצעיהן בימים הבאים.

בבית החולים נפגעו בסך הכל עשרה מאושפזים וארבעה אנשי צוות. רבים מהם נפגעו מהריסות שנפלו עליהם. נפצעו גם ארבעת בני משפחת הילדה שנהרגה וכן שכנתם. הנפגעים הועברו לבתי החולים בילינסון והשרון. לבילינסון הועברו גם חולים מבית רבקה שחדריהם נהרסו בהתקפה. מטבח בית החולים בית רבקה נהרס בהתקפה. הדף התפוצצויות הרקטות גרם נזקים גם לבתים שכנים לאלו שנפגעו.

## לאחר ההתקפה
ארגון פת"ח נטל את האחריות על ההתקפה בהודעה שפרסם בביירות שבלבנון. סיור אווירי גילה את המשגר ששימש לירי הקטיושות ליד הכפר דיר בלוט, כתשעה קילומטר ממזרח לפתח תקווה. הוא יועד לרקטות בקוטר של 122 מילימטר שטווחן 11 קילומטר. ליד המשגר נמצאה גופת פרדה, שנהרגה עקב התפוצצות. המקום גם היה ממוקש, ושני ילדים מקומיים נפצעו מהתפוצצות אחד המוקשים. נערך מצוד אחרי חברי החוליה שירתה את הרקטות מתוך הנחה שכוונתה להימלט לשטח ירדן. במסגרתו הוטל עוצר על כפרים ממזרח לקו הירוק.

ב-15 ביולי זוהו שבעת חברי החוליה ליד סרטבה, כחמישה קילומטר ממערב לנהר הירדן, על ידי מחלקת קשת, שהשתייכה למחלקת קשת בגדוד הקשר הארצי (לימים יחידה 414). בקרב שהתפתח עמם נהרגו שישה מהמחבלים והשביעי נמלט. ממצאים שנמצאו על גופות המחבלים העלו שכאמור הם חצו את הירדן מערבה ב-3 ביולי כשהם מסתייעים בפרדות, לאחר תכנון מפורט של הפעולה. הם שהו בשטח בשליטה ישראלית במשך 12 ימים. בכליהם נמצא בין השאר תרשים מפורט של פתח תקווה.

## ראו גם
* שיגורי רקטות מרצועת עזה לישראל
* שיגור רקטות וטילים מלבנון לעבר ישראל
* שיגורי רקטות מסיני לעבר אילת ועקבה

## קישורים חיצוניים
* 
* ידיעות מעיתון מעריב באתר עיתונות יהודית היסטורית:
*
*
*
*
*
*; המשך
## הערות שוליים

קטגוריה:1971 בישראל
קטגוריה:פתח תקווה: היסטוריה
קטגוריה:טרור ארטילרי
שערייה
Simmer (שיר של היילי ויליאמס)

"**Simmer**" (בעברית: "**רתיחה**") הוא סינגל של הזמרת האמריקאית היילי ויליאמס. הוא הופץ להורדה דיגיטלית והזרמה במדיה ב-22 בינואר 2020 על ידי אטלנטיק רקורדס כסינגל המוביל באלבום הבכורה של ויליאמס כזמרת סולו, *[[Petals for Armor]].* השיר נכתב על ידי ויליאמס, ג'וסף הווארד וטיילור יורק.

## מיקומי שיא

## קישורים חיצוניים

## הערות שוליים

קטגוריה:שירי היילי ויליאמס
קטגוריה:שירים באנגלית
קטגוריה:שירים שנכתבו על ידי היילי ויליאמס
קטגוריה:סינגלים בהוצאת אטלנטיק רקורדס
פיירפליי ליין

**פיירפליי ליין** (באנגלית: **Firefly Lane**) היא סדרת טלוויזיה אמריקאית מסוגת דרמה שנוצרה על ידי מגי פרידמן עבור שירות הזרמת המדיה של נטפליקס. הסדרה מבוססת על רומן באותו שם מאת קריסטין האנה.

הסדרה עלתה לשידור בכל הפלטפורמות של נטפליקס ב-3 בפברואר 2021.

בפברואר 2021 הוכרז כי הסדרה תחודש לעונה שנייה שתעלה לשירות נטפליקס במהלך שנת 2022. באוקטובר 2022 הוכרז כי הסדרה לא תחודש לעונה שלישית.

העונה השנייה של הסדרה מונה 16 פרקים, שישודרו בשני חלקים שונים. תשעת הפרקים הראשונים של העונה השנייה יצאו ב-2 בדצמבר 2022 בנטפליקס. החלק השני של העונה יצא בנטפליקס ב-27 באפריל 2023 שכולל 7 פרקים.

## סקירת הסדרה

## צוות השחקנים והדמויות
### ראשי
* קתרין הייגל – **טולי הארט**
** עלי סקוביי – **טולי** בצעירותה
* שרה צ'וק – **קייט מולרקיי**
** רואן קרטיס – **קייט** בצעירותה
* בן לוסון – **ג'וני ראיין**
* ביו גארט – **קלאוד**
* יעל יורמן – **מארה**
### משני
* פטריק סבונגוי – **צ'אד וילי**
* צ'לה הורסדאל – **מרגי מולרקיי**
* ברנדן טיילור – **מוט**
* ג'ון-מייקל אקר – **מקס ברודי**
* ברנדון ג'יי מקלארן – **טרוויס**
* ג'נה רוזנוב – **קימבר ווטס**
* קובי קלארק – **קופ**
* קירה לרו – **ליסה-קרן**

## הפקה
### פיתוח
ב-22 בפברואר 2019 הוכרז כי נטפליקס הזמינה עונה ראשונה בת עשרה פרקים לסדרה. הסדרה נוצרה על ידי מגי פרידמן, שגם אחראית על הפקת הסדרה לצדן של סטפני ז'רמן, קתרין הייגל ולי רוז. באוקטובר 2022 הוכרז כי הסדרה לא תחודש לעונה שלישית.

### ליהוק
ב-10 ביולי 2019 נודע שקתרין הייגל לוהקה לתפקיד הראשי. באוגוסט 2019, בן לוסון, שרה צ'וק וביו גארט לוהקו לצוות השחקנים הראשי. בספטמבר 2019, עלי סקוביי ורואן קרטיס לוהקו לגילום דמויותיהן של הייגל וצ'וק, טולי וקייט, בצעירותן; בהתאמה. באותו החודש, יעל יורמן לוהקה לצוות השחקנים הראשי, ואילו ג'ון-מייקל אקר וברנדון ג'יי מקלארן לוהקו לצוות השחקנים המשני. ב-17 בדצמבר 2019, פטריק סבונגוי וברנדן טיילור לוהקו לצוות השחקנים המשני. ב-11 בפברואר 2020, ג'נה רוזנוב לוהקה לצוות השחקנים המשני.

### צילומים
צילומי העונה הראשונה החלו ב-17 בספטמבר 2019 והסתיימו ב-21 בינואר 2020 בברנבי, קולומביה הבריטית. על צילום הסדרה אמון הצלם וינסנט דה פולה.

## הפצה
ב-14 באוקטובר 2020 הופץ טיזר-טריילר רשמי, במקביל לתמונות ראשונות מתוך הסדרה. הסדרה עלתה לשידור בכל הפלטפורמות של נטפליקס ב-3 בפברואר 2021.

## קישורים חיצוניים
* 

## הערות שוליים

קטגוריה:סדרות דרמה אמריקאיות
קטגוריה:סדרות טלוויזיה המבוססות על ספרים
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בסיאטל
קטגוריה:סדרות טלוויזיה אמריקאיות שעלו לשידור בשנת 2021
Mariah Carey's Magical Christmas Special (Apple TV+ Original Soundtrack)

****** הוא פסקול של הזמרת-יוצרת האמריקאית מריה קארי. הפסקול יצא לאור ב-4 בדצמבר 2020, על ידי חברת התקליטים סוני מיוזיק אנטרטיינמנט. הוא מתבסס על ספיישל חג המולד, "Mariah Carey's Magical Christmas Special".

מתוך הפסקול, יצא סינגל אחד, בו מתארחות אריאנה גרנדה וג'ניפר הדסון.

## רקע
בשנת 2020, נודע כי קארי תוציא ספיישל חג המולד, תוך שנודע כי היא תשתף פעולה עם אריאנה גרנדה וג'ניפר הדסון בשיר חדש. בהמשך, פורסם כי שיר הנושא של הספיישל ושל הפסקול יהיה חידוש לשיר "", אותו הוציאה קארי במקור בשנת 2010, כחלק מאלבומה, *[[Merry Christmas II You]]*.

בנוסף לשיר המחודש, הקליטה קארי שירים ידועים כמו "O Holy Night" ו-"Joy to the World".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי מריה קארי
קטגוריה:פסקולים באנגלית
קטגוריה:אלבומי חברת סוני מיוזיק אנטרטיינמנט
The Kacey Musgraves Christmas Show

***The Kacey Musgraves Christmas Show*** (בעברית: **מופע חג המולד של קייסי מאסגרייבס**) הוא ספיישל חג המולד בכיכובה של קייסי מאסגרייבס. ספיישל חג המולד בוים על ידי כריס האו ובו השתתפו ידוענים וידועניות כמו דן לוי, טרוי סיון, קנדל ג'נר, קמילה קביו, לנה דל ריי, ג'יימס קמרון וזואי דשנל.

הספיישל הוקרן בבכורה ב-28 בנובמבר 2019 בפריים וידאו.

## רקע ועלילה
בשנת 2016, הוציאה מאסגרייבס את אלבום חג המולד הראשון שלה *[[A Very Kacey Christmas]]*, שזכה להצלחה נאה ברחבי העולם. לאור הצלחתו, הוחלט כי בנובמבר 2019, יעלה לשידור ספיישל חג המולד בכיכובה, במהלכו היא תארח ידוענים וידועניות ותשיר עמם שירי חג מולד ידועים כמו "Rockin' Around the Christmas Tree" של ברנדה לי.

לאורכו של הספיישל, ניתן לראות את מאסגרייבס, כשהיא מארחת אנשים שונים ומדברת על נושאי חג המולד.

## מוזיקה
בסמוך ליציאת הספיישל, הוציאה מאסגרייבס גם את הפסקול, *[[The Kacey Musgraves Christmas Show (אלבום)|The Kacey Musgraves Christmas Show]]*.

## משתתפים\ות
* קייסי מאסגרייבס
* דן לוי
* טרוי סיון
* פרד ארמיסן
* קנדל ג'נר
* קמילה קביו
* לנה דל ריי
* ליאון ברידג'ס
* ג'יימס קורדן
* זואי דשנל
* הרוקטס

## הפצה וביקורת
הספיישל הופץ ב-28 בנובמבר 2019 בפריים וידאו. כמו כן, הופנו כלפיו ביקורות חיוביות מטעם מבקרים שונים.

## קישורים חיצוניים

## הערות שוליים

קטגוריה:סדרות טלוויזיה מקוריות של אמזון
קטגוריה:ספיישלים טלוויזיוניים מוזיקליים
קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים אמריקאים
ספיישל טלוויזיוני

**ספיישל טלוויזיוני** (מאנגלית: **Television special,** בתרגום חופשי: **תוכנית טלוויזיה מיוחדת**) הוא תוכנית טלוויזיה או סרט טלוויזיה, המשודרים באופן חד-פעמי ובלתי תלוי, במקום סדרות ותוכניות אפיזודיות שנקבעו בלוח השידורים המקורי. ישנם ספיישלים טלוויזיוניים רבים (כגון: חדשות, דרמה, קומדיה ותרבות), בפורמטים שונים (כגון: שידור חי, תיעודי, גרסת אולפן, הנפשה וסרט) וכן אורכי צפייה שונים (סרטים קצרים, סרטים עלילתיים, מיני-סדרה וסרטים באורך מלא).

## דוגמאות
בין סוגי הספיישלים הטלוויזיוניים הם:
* מופעי קומדיה חד פעמיים
* עיבודים לאופרות, תיאטראות ברודוויי ומחזות זמר אחרים
* פרופילי ידוענים, ראיונות או מופעי מחווה
* מצעדים או תוכניות עונתיות: ספיישל חג המולד, מצעד חג ההודיה של מייסיס וסילבסטר
* סרטי תיאטרון וסרטי טלוויזיה
* סרטים מצוירים (קצרים)
* אירועי ספורט לא קבועים: משחקים אולימפיים וסופרבול
* תחרויות יופי: מיס אמריקה
* טקס הענקת פרסים: פרס אוסקר
* קמפיינים לגיוס תרומות
* מבזקי חדשות או סיקור אירועים

## ראו גם
* סרט תיעודי

## קישורים חיצוניים
* הספיישל טלוויזיוני "Mariah Carey's Magical Christmas Special" באתר IMDb

## הערות שוליים

*
My Gift: A Christmas Special from Carrie Underwood

***My Gift: A Christmas Special from Carrie Underwood*** (בעברית: **המתנה שלי: ספיישל חג מולד מקארי אנדרווד**) הוא ספיישל חג המולד בכיכובה של קארי אנדרווד.

הספיישל הוקרן בבכורה ב-3 בדצמבר 2020 ב-HBO Max.

## רקע ועלילה
באמצע שנת 2020, הודיעה אנדרווד כי היא תוציא אלבום חג מולד בפעם הראשונה במהלך הקריירה שלה. את ההודעה פרסמה ברשתות החברתיות, תוך שפרסמה גם את השם שלו. מאוחר יותר, הוכרז הסינגל הראשון מתוכו שלבסוף יצא לאור ב-13 בנובמבר באותה השנה, יצא במטרה לעזור בקידום הראשוני של האלבום עצמו.

בהמשך, הכריזה כי בהמשך לאלבום *[[My Gift]]*, תנחה ספיישל מוזיקלי המבוסס עליו, "*My Gift: A Christmas Special from Carrie Underwood*".

## מוזיקה
בסמוך ליציאת הספיישל, הוציאה קארי גם את שיר חג המולד "Tears of Gold", בו מתארח זמר הפופ דויד ביסבל.

## ליהוק
* קארי אנדרווד
* ג'ון לג'נד
* ישעיהו פישר

## הפצה
הספיישל הופץ ב-4 בדצמבר 2020 באפל TV פלוס.

## קישורים חיצוניים

## הערות שוליים

קטגוריה:קארי אנדרווד
קטגוריה:HBO Max: תוכן מקורי
קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים אמריקאים
רבי ישמעאל בנו של רבי יוחנן בן ברוקה

**רבי ישמעאל בנו של רבי יוחנן בן ברוקה** הוא תנא מהדור החמישי של התנאים.

הוא למד אצל אביו רבי יוחנן בן ברוקה ואף חולק עליו ב. הוא נזכר מספר פעמים נוספות במשנה. למד גם אצל חכמי יבנה.

נזכר ממנו מאמר במסכת אבות העוסק בחשיבות לימוד התורה לאחרים: .

שמועות הלכתיות נוספות מובאות בשמו בברייתות המובאות בתלמוד. כמו כן הוא מוזכר מספר פעמים בספרא.

## קישורים חיצוניים

* 
* 

## הערות שוליים

קטגוריה:הדור החמישי לתנאים
איליה פוליצ'וק

**איליה פוליצ'וק** (ברוסית:**Илья Полищук**,  נולד ב-19 בספטמבר 1971) הוא פרופסור מן המניין באוניברסיטת אריאל במחלקה להנדסה כימית. מחקריו עוסקים בעיקר בנושאי תרמודינמיקה ומשוואות מצב.

## ביוגרפיה
במסגרת מחקריו העיקריים פוליצ'וק עוסק בפתרון תאורטי של תופעות תרמודינמיות, עם דגש על דיאגרמת פאזות, קיבולת חום, צפיפות, צמיגות וקבוע מהירות הקול בגזים, תחום בעל יישומים תעשייתיים רבים וגם נושא שיש בו עניין מדעי בסיסי. מאז גילוי קשרי מקסוול המתארים את המטמורפוזות ההדדיות של תכונות תרמודינמיות, התפתח רעיון למצוא משוואה אנליטית מדויקת המתאימה באופן אוניברסלי שתחזה את כל מערכי הנתונים של חומרים טהורים ותערובותיהם.

מחקריו העוסקים בפיתוח ויישום של מודלים לחיזוי נתונים תרמודינמיים הנחוצים לתכנון תהליכים, במיוחד בתעשיית הנפט.

כמו כן פוליצ'וק פותר סוגיות תרמודינמיות, תוך התחשבות שכל התכונות התרמודינמיות בכל מרחב הפאזות קשורות זו בזו. בשלבים המוקדמים של המחקר שלו בעבודת הדוקטורט בהנחיית פרופסור חיימה ווישניאק באוניברסיטת בן-גוריון בנגב, ובפוסט-דוקטורט עם פרופסור חואן ורה באוניברסיטת מקגיל בקנדה, החל לעבוד על הרעיון של דיאגרמת פאזות גלובליות, ההופכת פופולרית יותר ויותר במחקר שיווי המשקל הפאזי.

בחוד החנית של מחקריו האחרונים באוניברסיטת אריאל בשומרון נמצא חקירה שוטפת של הגישות המולקולריות מבוססות המכניקה הסטטיסטית ויישומן בהנדסה כימית.

## פרסומים נבחרים
להלן מבחר מפרסומיו העיקריים:

* Ilya Polishuk **[https://doi.org/10.1016/j.fluid.2010.07.003* About the numerical pitfalls characteristic for SAFT EOS models]**. J. Fluid Phase Equilibria, 301, 123-129 (2011).
* Ilya Polishuk **[https://doi.org/10.1016/j.fluid.2010.11.021* Addressing the issue of numerical pitfalls characteristic for SAFT EOS models]**. J. Fluid Phase Equilibria, 298, 67-74 (2010).
* Esteban Cea-Klapp, Héctor Quinteros-Lama, Ilya Polishuk, José Matías Garrido **[https://doi.org/10.1016/j.molliq.2020.113280* Effect of size disparity on the gas-liquid interfacial properties of Lennard-Jones monomer plus dimer mixtures]**. J. of Molecular Liquids, 311 (2020).
* Vener F.Khairutdinov, Farid M.Gumerov, Ilnar ShKhabriev, Mansur I.Farakhov, Ilfat Z.Salikhov, Ilya Polishuk, Ilmutdin M.Abdulagatovcd **[https://doi.org/10.1016/j.fluid.2020.112502* Measurements and modeling of the VLE properties of n-hexadecane in supercritical binary propane+n-butane solvent]**. J. Fluid Phase Equilibria, 510 (2020).
* Ilya Polishuk, Helena Lubarsky, Dong Nguyen Huynh **[https://doi.org/10.1002/aic.15815* Predicting phase behavior in aqueous systems without fitting binary parameters II Gases and non‐aromatic hydrocarbons]**. J. American Institute of Chemical Engineers, 63, 11, 5064-5075 (2017).
* Héctor Quinteros-Lama, José Matías Garrido, Ilya Polishuk **[https://doi.org/10.1021/acs.iecr.9b04771* Second-Order Differential Accelerators Based on the Geometry of Equilibrium for Thermodynamic Calculations. Part I. Pure Fluids]**. J. Ind. Eng. Chem. Res., 58, 45, 20838–20846 (2019).


## הערות שוליים

קטגוריה:בוגרי אוניברסיטת בן-גוריון בנגב
קטגוריה:חוקרים ישראלים
קטגוריה:מהנדסי כימיה ישראלים
קטגוריה:סגל אוניברסיטת אריאל בשומרון: הנדסה
קטגוריה:ישראלים שנולדו ב-1971
Oasis

**Oasis** הוא אלבום אולפן משותף של הזמר הקולומביאני ג'יי באלווין והראפר הפוארטו ריקני באד באני. האלבום יצא לאור ב-28 ביוני 2019, על ידי חברת התקליטים יוניברסל מיוזיק לטין אנטרטיינמנט. הצמד שיתף פעולה קודם לכן בשיר "I Like It" של קארדי בי משנת 2018. הסינגל המוביל מתוך האלבום "Qué Pretendes", יצא לאור בסמוך לצאת האלבום לצד וידאו קליפ. אחריו יצאו הסינגלים "La Canción", "Yo Le Llego" ו-"Cuidao por Ahí".

## רקע
הוצאת האלבום נרמזה לראשונה במהלך ראיון של ג'יי באלווין בתוכנית הרדיו Beats 1  עם אברו דרדן , והאלבום הוכרז לראשונה במהלך ראיון עם Complex  בספטמבר 2018. האלבום נועד להיחשב כצליל חדש ו"מרענן" בהודעה לעיתונות. באד באני כינה אותו "אלבום טרנסצדנטי ומערנן; זו הצלה, הקלה", בעוד שג'יי באלווין אמר ששניהם "תמיד נראים באותו אורך גל, מכיוון שהוא אוהב את מה שאני אוהב".

## דירוגים

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי באד באני
קטגוריה:אלבומים בספרדית
קטגוריה:אלבומים משותפים
קטגוריה:אלבומים שהופקו על ידי טייני
קטגוריה:זוכי פרס המוזיקה של בילבורד: אלבומים
קטגוריה:אלבומי פלטינה כפולה ומעלה בארצות הברית
המילטון לוסק

**המילטון סאמרס לוסק** (באנגלית: **Hamilton Somers Luske**; 16 באוקטובר 1903 – 19 בפברואר 1968) היה אנימטור ובמאי קולנוע אמריקאי באולפני ההנפשה של וולט דיסני.

## ביוגרפיה
לוסק נולד בשיקגו בשנת 1903. הוא הצטרף לאולפני ההנפשה של וולט דיסני בשנת 1931, ובמהרה הוסמך על ידי וולט דיסני כדי שיהיה פקח אנימציה בסרט "שלגיה ושבעת הגמדים". הוא ביים כ-40 סרטים קצרים ובאורך מלא כחלק מעבודתו באולפנים, החל משנת 1936 ועד מותו, בשנת 1968, בגיל 64. בין הסרטים שלוסק ביים נכללים "פינוקיו" (1940), "פנטסיה" (1940), "הדרקון העקש" (1941), "סלודוס אמיגוס" (1942), "הבה לי מוזיקה" (1946), "חופשי ומאושר" (1947), "עת הזמיר" (1948), "כה יקר ללבי" (1948), "סינדרלה" (1950), "עליסה בארץ הפלאות" (1951), "פיטר פן" (1953), "בן ואני" (1953), "היפהפייה והיחפן" (1955), "דונלד בארץ המתמטיקסם" (1959), "על כלבים וגנבים" (1960) ו"מרי פופינס" (1964).

לוסק הוא אביו של טומי לוסק, אשר דיבב את מייקל דרלינג בגרסה המקורית של הסרט "פיטר פן" ונפטר מתאונת דרכים בשנת 1990.

## פרסים והוקרה
* פרס אוסקר לאפקטים הטובים ביותר (1964) - על עבודתו בסרט "מרי פופינס".
* פרס וינזור מקיי (1984) - על תרומתו לתחום ההנפשה.
* אגדות דיסני (1999) - על תרומה יוצאת דופן ואינטגרלית לחברת וולט דיסני.

## קישורים חיצוניים

* 

## הערות שוליים

קטגוריה:אמריקאים ילידי אילינוי
קטגוריה:שיקגו: אישים
קטגוריה:אנימטורים אמריקאים
קטגוריה:במאי סרטי אנימציה
קטגוריה:בוגרי אוניברסיטת קליפורניה בברקלי
קטגוריה:דיסני: אישים
קטגוריה:זוכי אוסקר: האפקטים החזותיים הטובים
קטגוריה:אגדות דיסני
קטגוריה:ציירי פנטזיה
קטגוריה:אמריקאים שנולדו ב-1903
קטגוריה:אמריקאים שנפטרו ב-1968
משוואר

[ממוזער|250px|[כיכר ללה עוודה במקנס, מרוקו ששימשה בתור משוואר עבור המסדר המלכותי של הסולטאן מולאי איסמאעיל]]
**משוואר** (בערבית: **مشور**, נקרא גם: **מישווארה**) הוא סוג של כיכר עירונית או "רחבה ציבורית" הנמצא בדרך כלל נמצא בכניסה אל קסבה או בתוך ארמון מלכותי, או בתור כיכר ציבורית בפתח של ארמון מלכותי שהוקם בתקופת הח'ליפות, במגרב (צפון-מערב אפריקה) או באזור אנדלוסיה (דרום חצי האי האיברי, כיום ספרד ופורטוגל). מונח זה יכול לשרת פונקציות שונות הקשורות אליו כגון: "מקום כינוס" או "אזור התייעצות" אשר בו מנוהלים ענייני הממשלה, או המקום בו השליט הסולטאן אירח את הקהל וערך בו קבלות פנים וטקסים או רחבה בה נערכו המסדרים הצבאיים או המלכותיים. לפעמים השם ניתן גם לאזור גדול יותר המקיף את הארמון, כמו המצודה או מחוז המלוכה של העיר. בדרך כלל רחבות אלו היו "מוקפות חומה" בחלקם הרחב.

## ראו גם
* קסבה
* מצעד צבאי

קטגוריה:כיכרות
קטגוריה:אדריכלות אסלאמית
קטגוריה:תרבות אסלאמית
אנטוני פיוטרובסקי

**אנטוני אדם פיוטרובסקי** (בפולנית: **Antoni Adam Piotrowski**; 7 בספטמבר 1853 – 12 בדצמבר 1924) היה צייר פולני. הוא נחשב אחד מאמני הרומנטיקה והריאליזם. מכיוון ששהותו המרובה ככתב וכצייר בבולגריה בסוף המאה ה-19, הוא נחשב כרוניקן של המדינה בתקופה זו.

## ביוגרפיה
אביו של פיוטרובסקי עבד כשירות מדינה במפעל פלדה בניטוליסקו. משנת 1869 בנו למד ציור אצל וויצ'ך גרסון. משנת 1875 למד במינכן אצל וילהלם לינדנשמיט ואז למד עד 1879 אצל יאן מטייקו באקדמיה לאמנויות יפות בקרקוב. בינתיים, הוא שיתף סטודיו עם ציירים פולנים אחרים (כמו סטניסלב ויטקביץ', אלברט צ'מיאלובסקי, יוזף צ'למונסקי) במלון בורשה איירפסקי.

## מלחמה בבולגריה
פיוטרובסקי כנראה נסע לראשונה לבולגריה בשנת 1879, ושם עבד ככתב ושרטט עבור מגזינים האנגלים The Graphic ו- The Illustrated London News וכן מגזינים צרפתיים Illustration ו- Le Monde Illustré. לאחר מכן עבר לפריז עד 1885, אז חזר שוב לבולגריה כדי להשתתף במלחמת סרביה-בולגריה כמתנדב בצד הבולגרי עד 1886. הוענק לו אות מסדר הצבאי הבולגרי.

בתקופת שהותו בצבא בולגריה, הוא צייר סדרה של תשעה ציורי קרב, אשר כולם נרכשו מאוחר יותר על ידי המדינה הבולגרית וכעת הם מוצגים במוזיאון הצבאי הלאומי של בולגריה בסופיה. ציורים אלה כוללים את תיאור קרב סליבניצה, סערת זריברוד והפלישה הבולגרית לפירוט. במהלך תקופה זו פורסמו רישומי מלחמה אחרים מאת פיוטרובסקי בעיתונים ומגזינים אירופיים שונים.

לאחר 1879 צייר דיוקן של הנסיך הבולגרי הראשון אלכסנדר הראשון (ממשפחת באטנברג). מטעמו של הנסיך פרדיננד הראשון (מבית סקס-קובורג וגותא), שהחליף אותו. הוא צייר את דיוקנו בשנת 1888, ועל כך הוענק לו אות הכבוד אזרחי.

## טבח בטק
פיוטרובסקי שב לבולגריה בשנת 1888 לביקור בעיר בטק. הציור האפי "טבח בטק" נוצר בשנת 1892. כהכנת לציור, הוא הציג מחדש צילומים עם שחקנים חובבים. התמונה הוצגה ביריד הבינלאומי בפלובדיב בשנת 1892.

תערוכה וכנס באביב 2007, שבחנו את השימוש בתקשורת (כולל תמונתו של פיוטרובסקי) כדי להכשיר את הטבח שערכו העות'מאנים בבטק בשנת 1876, שהוביל להיווצרות מיתוס לאומי, עורר שערורייה תקשורתית בבולגריה.

תמונתו של פיוטרובסקי נבחנה מנקודת מבטה של היסטוריית האמנות על ידי היסטוריונית האמנות מרטינה בלבה, והוצגה כתעמולה תוך התעלמות מדיווחי עדי הראייה של מעט הניצולים. בבולגריה חששו כי הדבר מסכן את ייצוג הטבח העות'מאני והכנס והתערוכה הוצגו כפרובוקציה. הממשלה הסוציאליסטית של בולגריה האשימה את האחראים לכנס, בהכחשה ופרובוקציה של העם הבולגרי.

## ורשה
פיוטרובסקי היה חבר מייסד של " אגודת שטוקה" בשנת 1897. כבר בשנת 1891 הוא ויאצק מלצ'בסקי פיתחו את הרעיונות הראשונים לאגודה של אמנים מודרניים פולנים. בשנת 1900 עבר האמן לוורשה. בשנת 1905 נסע למנצ'וריה ככתב מלחמה.

בשנת 1925 - שנה לאחר מותו - הוקדשה תערוכה של עבודותיו בגלריה הלאומית לאמנות בוורשה.

## גלריה

File:Antoni Piotrowski - Intencja 1912.jpg
File:Антони Пиотровски Баташкото клане.1892г.jpg
File:PiotrowskiAntoni.Gosc.jpg
File:Szopka (Or-Ot) p0045.jpg
File:Szopka (Or-Ot) p0035.jpg
File:Szopka (Or-Ot) p0037.jpg
File:Szopka (Or-Ot) p0021.jpg



## קישורים חיצוניים

* 

## הערות שוליים

קטגוריה:ציירים פולנים
קטגוריה:בוגרי האקדמיה לאמנויות היפות בקרקוב
קטגוריה:פולנים שנולדו ב-1853
קטגוריה:פולנים שנפטרו ב-1924
ברט זקמן

**ברט זקמן** (בגרמנית: **Bert Sakmann**; נולד ב-12 ביוני 1942) הוא פיזיולוג תאים גרמני. הוא חלק את פרס נובל לפיזיולוגיה או לרפואה עם ארווין נהר, בשנת 1991, על פיתוח שיטות המדגימות כי תעלות יונים קיימות בכל קרומי התא ומאפשרות לימוד תכונותיהם. ברט זקמן היה פרופסור באוניברסיטת היידלברג והוא חבר מדעי אמריטוס במכון מקס פלאנק למחקר רפואי בהיידלברג, גרמניה. מאז 2008 הוא מוביל קבוצת מחקר אמריטוס במכון מקס פלנק לנוירוביולוגיה.

## ביוגרפיה
זקמן נולד בשטוטגרט, בנם של אנמרי (לבית שייפר), פיזיותרפיסטית, וברטולד זקמן, מנהל תיאטרון.

זקמן נרשם לפולקסשול בלינדאו וסיים את הגימנסיה ווגנבורג בשטוטגרט בשנת 1961. הוא למד רפואה משנת 1967 ואילך בטיבינגן, פרייבורג, ברלין, פריז ומינכן. לאחר שסיים את בחינות הרפואה שלו באוניברסיטת לודוויג-מקסימיליאנס במינכן, הוא הפך לעוזר רפואי בשנת 1968 באוניברסיטת מינכן, בעודו עובד כעוזר מדעי (וויסנשפטליכר אסיסטאנט) במכון מקס-פלאנק לפסיכיאטריה במינכן, במחלקה הנוירופיזיולוגית של אוטו דטלב קרויצפלדט. בשנת 1971 עבר ליוניברסיטי קולג' לונדון, שם עבד במחלקה לביופיזיקה בניהולו של ברנרד כץ. בשנת 1974 סיים את עבודת הדוקטורט שלו, תחת הכותרת "Elektrophysiologie der neuralen Helladaptation in der Katzenretina" ("אלקטרופיזיולוגיה של התאמת אור עצבי ברשתית החתול") בפקולטה לרפואה של אוניברסיטת גטינגן.

לאחר מכן (עדיין בשנת 1974) שב זקמן למעבדתו של אוטו קרויצפלדט, שעבר בינתיים למכון מקס פלאנק לכימיה ביופיזיקלית בגטינגן. זקמן הצטרף לקבוצת הביולוגיה הממברנתית בשנת 1979.

בשנת 1990 קיבל תפקיד בפקולטה לרפואה למדעי הטבע באוניברסיטת היידלברג. שנה לאחר מכן הוא הפך לפרופסור מן המניין באוניברסיטה בפקולטה לביולוגיה בהיידלברג.

בשנת 1991 חלק זקמן את פרס נובל לפיזיולוגיה או לרפואה עם ארווין נהר. זקמן תרם חלק מכספי הפרס להקמת מפעל פרסים לכבודו של זוכה פרס נובל הבריטי סיר ברנרד כץ, שהיה מייסד תחום החקר החוץ תאי של התמסורת העצבית. הפרס ניתן לסירוגין למדענים צעירים בתחום מדעי העצב מגרמניה וישראל.

פרס ברנרד כץ נוסד ב-1991 בידי פרופ' ברט זקמן שזכה בפרס נובל לרפואה באותה השנה ביחד עם ארווין נהר על הישגיהם בתחום תעלות היונים בקרום התא.

ב־2 ביוני 2009 הודיע פיטר גרוס, נשיא אגודת מקס פלאנק כי זקמן ישמש כמנהל המדעי של מכון מקס פלנק פלורידה, מתקן המחקר הביו-רפואי של הארגון באוניברסיטת פלורידה אטלנטיק ביופיטר, פלורידה.

זקמן הוא המייסד של חברת ברט-זקמן-סטיפטונג.

## פרסים והוקרה
בשנת 1986 הוענק לו ולארווין נהר פרס לואיזה גרוס הורביץ מאוניברסיטת קולומביה. בשנת 1987 הוא קיבל את פרס לייבניץ של דויטשה פורשונגסגמיינשאפט, שהוא הכבוד הגבוה ביותר שהוענק במחקר הגרמני. בשנת 1991 הוא קיבל את פרס ראלף וו. ג'רארד במדעי המוח, את פרס הארווי ואת פרס נובל לפיזיולוגיה או לרפואה יחד עם נרה, איתו עבד בגטינגן. הוא נבחר כחבר זר בחברה המלכותית (ForMemRS) בשנת 1994. ביוני 2009 קיבל זקמן תואר דוקטור לשם כבוד, בעצרת החגיגית של המושב ה-72 של חבר הנאמנים ב.

## קישורים חיצוניים

* 

## הערות שוליים

קטגוריה:בוגרי אוניברסיטת מינכן
קטגוריה:סגל אוניברסיטת היידלברג
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל גרמנים
קטגוריה:ביולוגים גרמנים
קטגוריה:בוגרי אוניברסיטת הומבולדט של ברלין (אחרי 1949)
קטגוריה:עמיתים זרים בחברה המלכותית
קטגוריה:זוכי פרס לייבניץ
קטגוריה:זוכי פרס קרן גיירדנר הבינלאומי
קטגוריה:חברי האקדמיה אירופיאה
קטגוריה:גרמנים שנולדו ב-1942
טדאוש איידוקביץ'

**טדאוש איידוקביץ**' (בפולנית: **Tadeusz Ajdukiewicz**; נכתב גם **טדאוש איידוקייביץ**'; 1852 – 9 בינואר 1916) היה צייר ריאליסטי פולני מראשית המאה העשרים, הידוע בזכות סצנות הקרב, הדיוקנאות, הנופים וציורי הסוסים שלו. הוא התחנך בקרקוב, ונהרג במאבק המזוין לעצמאות פולין במהלך מלחמת העולם הראשונה.

## ביוגרפיה
איידוקביץ' נולד בווייליצ'קה. בין השנים 1868–1873 למד בבית הספר לאמנויות היפות בקרקוב אצל ולדיסלב לושקביץ'. מאוחר יותר נסע לווינה ולמינכן במלגה יחד עם וייצ'יך קוסאק ולמד באטלייה של יוזף ברנדט, בין היתר.

בשנת 1877 נסע לפריז ולמזרח הקרוב עם הרוזן ולדיסלב בראניצקי. בשנת 1882 התגורר בווינה, שם עבד למען האצולה. הוא צייר דיוקן של הנסיך מוויילס בשנת 1883 בעת ששהה בלונדון.

איידוקביץ' נסע לקונסטנטינופול בשנת 1884, והתארח אצל הסולטאן עבדול חמיד השני. לאחר מכן עבד בסופיה, בסנקט פטרבורג ובבוקרשט. הוא הצטרף לחטיבה הראשונה של הלגיון הפולני בשנת 1914 שהוקמה על ידי יוזף פילסודסקי, ומת בקרב סביב קרקוב ב־9 בינואר 1916 במהלך מלחמת העולם הראשונה.

בן דודו הראשון היה צייר ההיסטוריה הפולני זיגמונט איידוקביץ' (1861–1917), יליד ויטקוביץ.

## יצירה
טדאוש איידוקביץ' ידוע בעיקר בזכות דיוקנאותיו העומדים, כמו "דיוקנה של הלנה מודז'יבסקה", ובציוריו הרבים של סצנות קרב ודיוקנאות של רכיבת אצילים.

הוא הצטיין גם בז'אנר ובציורים המזרחיים שלו. בהזמנת משרד המלחמה הרומני, הוא הפיק גם אלבום המוקדש למדי הצבא האימפריאלי בעת שהותו בבוקרשט.

## גלריה

File:AjdukiewiczTadeusz.SpotkanieNaPustyni.jpg
File:Kaiser Franz Joseph I. auf dem Manöverfeld (Tadeusz Ajduklewicz) jm 2076.jpg
File:Tadeusz Ajdukiewicz The shepherd boy.jpg
File:Carol I of Romania by Tadeusz Ajdukiewicz 1897.jpg
File:Portret Heleny Marcello-Palińskiej - Tadeusz Ajdukiewicz.jpg
File:Tadeusz Ajdukiewicz - Portret Władysława Markiewicza.jpg
File:Tadeusz Ajdukiewicz - Portrait of Helena Modrzejewska - MNK II-a-20 - National Museum Kraków.jpg
File:Tadeusz Ajdukiewicz - Portret Antoniny Hoffmanowej 1883.jpg
File:Tadeusz Ajdukiewicz - Portret arcyksięcia Karola Stefana Habsburga.jpg
File:Thaddäus von Ajdukiewicz Bildnis einer Orientalin 1870.jpg


## קישורים חיצוניים

* 

## הערות שוליים

קטגוריה:ציירים פולנים
קטגוריה:בוגרי האקדמיה לאמנויות היפות בקרקוב
קטגוריה:ילידי 1852
קטגוריה:פולנים שנפטרו ב-1916
אדאסטוול

**אדאסטוול** (בהונגרית: **Adásztevel**) הוא כפר במחוז וספרם שבמרכז הונגריה.
כמו יישובים רבים באירופה גם באדאסטוול מספר התושבים נמצא בירידה. כך, בשנת 1990 היה מספר התושבים 866 ובשנת 2020 רק 750 תושבים.

היישוב נקרא על שם אחד מנכדיו של ארפאד, טוול, שהתגורר במקום לתקופה.

## יהודי אדאסטוול
באדאסטוול חיו יהודים בתקופות זמן שונות ובמקום היה קיים בית קברות יהודי. חלק מתושבי הכפר נרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
איליה באלאץ'

**איליה באלאץ**' (ברומנית: **Ilie Balaci**; 13 בספטמבר 1956 – 21 באוקטובר 2018) היה כדורגלן רומני, ששיחק בעמדת הקשר ההתקפי.

## קריירה
איליה באלאץ' התחיל לשחק בקבוצת הנוער של אוניברסיטטה קראיובה, כבר בגיל 16 החל לשחק בקבוצת בוגרים ובעונה הראשונה זכה בתואר אליפות. הוא הפך לאחד השחקנים הבולטים של הקבוצה וזכה איתה במספר תארים – 3 פעמים באליפות רומניה ו-4 פעמים בגביע. בעונת 1982/83 קבוצתו הגיע לחצי גמר של הליגה האירופית.

בשנת 1974 הוא לראשונה הצטרף לנבחרת רומניה בכדורגל ושיחק בה עד לשנת 1986.

בשנת 1982 איליה באלאץ' חתם על קדם-חוזה עם מילאן, אך לאור המגבלות של רומניה הקומוניסטית החוזה לא התקדם.

בשנת 1986 איליה באלאץ' הצטרף לדינמו בוקרשט אך לאחר שנתיים בעקבות פציעה עזב אותה ועבר לאימון. לאחר אימון מספר קבוצות ברומניה הוא עבר לאמן קבוצות בעולם הערבי.

## חיים אישיים
לבאלאץ' נולדו שתי בנות שהתחתנו עם שחקנים ובת הבוגרת התחתנה עם אאוג'ן טריקה והצעירה עם טניסאי אדריאן אונגר.

באלאץ' מת ב-21 באוקטובר 2018.

## קישורים חיצוניים

קטגוריה:קשרי כדורגל רומנים
קטגוריה:כדורגלני אוניברסיטת קראיובה
קטגוריה:כדורגלני דינמו בוקרשט
קטגוריה:כדורגלני נבחרת רומניה
קטגוריה:מאמני כדורגל רומנים
קטגוריה:רומנים שנולדו ב-1956
קטגוריה:רומנים שנפטרו ב-2018
זיגמונט איידוקביץ'

**זיגמונט איידוקביץ**' (בפולנית: **Zygmunt Ajdukiewicz**; 1861–1917) היה צייר ריאליסטי פולני בסוף המאה ה-19, שהתמחה בציור פורטרטים, סצנות מחיי היומיום ואירועים היסטוריים. איידוקביץ', שנולד וגדל בגליציה, התיישב בבירת הקיסרות עם סיום לימודיו, אך שמר על קשר הדוק עם מולדתו. בהיותו בווינה הוא אייר את הרומן האפי "המבול" מאת הסופר הפולני זוכה פרס נובל, הנריק סנקביץ'.

## ביוגרפיה
זיגמונט איידוקביץ' נולד בויטקוביץ שבגליציה האוסטרית. הוא למד ציור באקדמיה לאמנויות יפות בקרקוב. בין השנים 1880–1882, הוא למד באקדמיה לאמנויות יפות של וינה, ובשנת 1883 באקדמיה לאמנויות יפות במינכן, מוסד שהיה קשור באסכולת מינכן לנטורליזם. בשנת 1885, הוא התיישב בווינה ופעל שם כצייר פופולרי של החצר האוסטרית.

בווינה הוא עבד על סדרה ארוכה של יצירות אמנות מקוריות עבור האנציקלופדיה בת 24 הכרכים שיזם ונתן חסותו של הנסיך רודולף כהוכחה להישגיו האימפריאליים. זה היה פרויקט פרסום גדול שהודפס בגרמנית והונגרית בין השנים 1886–1902 תחת הכותרת מונרכיה אוסטרו-הונגרית במילה ובתמונה.

כרכים נוספים פורסמו זמן רב לאחר מותו של רודולף בינואר 1889. 

איידוקביץ צייר לוחות לאנציקלופדיה המתארים לאומים שונים, קבוצות אתניות ומיעוטים המיוצגים באוסטריה-הונגריה. הוא גם הפיק סדרה של 12 ציורים על חייו של טדאוש קושצ'ושקו שפורסם בשנת 1892 כאלבום אמנותי. הוא צייר דיוקן עומד בגודל טבעי של הארכידוכס פרנץ פרדיננד כצייד (1913).

## הכרה
איידוקביץ' הציג בקרקוב, ורשה, לבוב, וינה, ברלין, מינכן ופראג. ציוריו זכו בפרסים בתערוכות אמנות בינלאומיות, כולל מדליית זהב בווינה ומדליית הזהב במחלקה השנייה בברלין בשנת 1891, וכן במדליית הזהב השנייה בווינה ובמדליית הזהב ב-1898 בתחרות 1894 בלבוב (למברג).

את עבודותיו ניתן למצוא במספר מוזיאונים וגלריות לאומיות ברחבי פולין, כגון במוזיאונים הלאומיים של פולין בוורשה, בקרקוב ובוורוצלב; באוספי מדינה במוזיאון ואוול ובמוזיאון שלזיה עילית בביטום, וכן במוזיאון להיסטוריה בווינה.

זיגמונט איידוקביץ' היה בן דודו הראשון של הצייר הפולני טדאוש איידוקביץ' שהיה מבוגר ממנו בתשע שנים.

הוא נפטר בווינה בשנת 1917.

## גלריה

File:Zygmunt Ajdukiewicz - Zamek widziany od strony rzeki 1897.jpg
File:AjdukiewiczZygmunt.ZGesiamiNaTarg.1894.jpg
File:Zygmunt Ajdukiewicz - Huculskiego kostiumy z Mikuliczyn (1898).jpg
File:Zygmunt Ajdukiewicz Ritterturnier 1912.jpg
File:Zygmunt Ajdukiewicz (untitled) 1917.jpg
File:Zygmunt Ajdukiewicz Polnische Schlittenfahrt.jpg
File:Sigismund Ajdukiewicz Ein Zug kommt 1885.jpg
File:AjdukiewiczZygmunt.MilaRozmowa.1879.jpg
File:Trachten der Beskidy und Pioniny-Bewohner 1898.png


## קישורים חיצוניים

## הערות שוליים

קטגוריה:ציירים פולנים
קטגוריה:בוגרי האקדמיה לאמנויות היפות בקרקוב
קטגוריה:פולנים שנולדו ב-1861
קטגוריה:נפטרים ב-1917
בקונקופאן

**בקונקופאן** (בהונגרית: **Bakonykoppány**) הוא כפר במחוז וספרם שבמרכז הונגריה.
כמו יישובים רבים באירופה גם בבקונקופאן מספר התושבים נמצא בירידה. כך, בשנת 1990 היה מספר התושבים 259 ובשנת 2020 רק 203 תושבים.

עד שנת 1857 היה שם הכפר קופאן (Koppány)

בתחילת המאה ה-18 אוכלס האזור בתושבים גרמניים, ולאחר מלחמת העולם השנייה גרמנים רבים עזבו את האזור כך שבמפקד האוכלוסין שנערך בשנת 2011 86.7% מהאוכלוסייה תיארו את עצמם כהונגרים ו-24.5% כגרמנים.

## יהודי בקונקופאן
בבקונקופאן חיו יהודים בתקופות זמן שונות. חלק מתושבי הכפר נרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
גבריאל ויליאנטי

**גבריאל ויליאנטי** (בספרדית: **Gabriel Viglianti**; נולד ב-12 ביוני 1979) הוא כדורגלן עבר ארגנטינאי, ששיחק בעמדת הקשר התקפי.

## קריירה
גבריאל ויליאנטי התחיל את הקריירה שלו בקבוצת "רסינג" בעיר הולדותו קורדובה שבארגנטינה. בשנת 2004 הוא עבר לבוליביה בה שיחק במספר קבוצות. הוא היה נחשב לקשר בולט של הליגה ולאור הצלחתו קיבל חוזה להעברה לאירופה ונקלט ברומניה בקבוצת אוצלול גאלאץ. הוא נקלט היטב ושיחק במועדון מספר עונות. בעונת 2011 קבוצתו זכתה באליפות. ביולי  זכה עם המועדון בסופר קאפ לאחר ניצחון על סטיאווה בוקרשט (במשחק זה הוא נכנס בדקה הרביעית לאחר פציעתו של גבריאל ג'ורג'ו). עונת 2012/2013 הייתה מוצלחת מבחינת ויליאנטי והוא כבש במהלכה 5 שערים. בסוף העונה הוא פרש מכדורגל.

## קישורים חיצוניים

קטגוריה:קשרי כדורגל ארגנטינאים
קטגוריה:כדורגלני אוצלול גאלאץ
קטגוריה:כדורגלני קלוב בוליבר
קטגוריה:ארגנטינאים שנולדו ב-1979
ניקיטה מזפין

**ניקיטה דימיטרייביץ' מזפין** (ברוסית: **Ники́та Дми́триевич Мазе́пин**, נולד ב-2 במרץ 1999) הוא נהג מרוצים רוסי, שהתחרה באליפות הפורמולה 1 במשך עונה אחת. בשל הפלישה הרוסית לאוקראינה בוטל חוזהו בקבוצת האס.

## קריירת מרוצים
מזפין החל להתחרות במכוניות חד-מושביות בשנת 2014 כשלקח חלק בסבב המרוצים הראשון של אליפות ה-MRF צ'אלנג' פורמולה 2000. שנה לאחר מכן התחרה באליפות הפורמולה רנו יורוקאפ. בהמשך התחרה במשך 2 עונות באליפות הפורמולה 3 האירופאית, ללא הצלחה יתרה. עונת הפריצה הייתה ב-2018 בה התחרה עם קבוצת ART באליפות ה-GP3. את העונה סיים כסגנו של אנטואן הובר, חברו לקבוצה, עם ארבעה ניצחונות וארבעה פודיומים נוספים. בעונת 2019 נשאר בקבוצת ART, אבל עבר להתחרות באליפות הפורמולה 2, לצידו של ניק דה פריס. דה פריס זכה באליפות, בעוד מזפין במקום ה-18.

לקראת עונת 2020 עבר להתחרות בקבוצת הייטק גרנד פרי. הוא התחרה באליפות הפורמולה 3 האסייתית וסיים במקום השלישי.

### פורמולה 1
בדצמבר 2020 הוחתם על חוזה רב שנתי בקבוצת האס, לצידו של מיק שומאכר.

במרץ 2022 בעקבות הפלישה הרוסית לאוקראינה, בוטל חוזה החסות של הקבוצה עם הספונסר המרכזי, חברת אורלקלי הרוסית, הנמצאת בבעלות מסוימת של אביו של ניקיטה, דימיטרי מאזפין, ולפיכך שוחרר ניקיטה מהקבוצה גם כן. בהמשך הטיל האיחוד האירופי סנקציות אישיות על ניקיטה ואסר עליו להתחרות בשל הקשר של אביו לנשיא רוסיה ולדימיר פוטין. במרץ 2024 ביטל בית המשפט הכללי של האיחוד האירופאי את הסנקציות כנגד ניקיטה וקבע שאין לו קשר עסקי לעסקים של אביו.

## מרוצים
### פורמולה 1

## קישורים חיצוניים

* 

## הערות שוליים

קטגוריה:נהגי מכוניות מרוץ רוסים
קטגוריה:נהגי קבוצת האס
קטגוריה:רוסים שנולדו ב-1999